**Пәні:** Әдебиеттік оқу

**Сыныбы:** 2

**Сабақтың тақырыбы:** Қыс. Міржақып Дулатов.

**Сабақтың мақсаты:**

***Білімділігі:*** Оқушыларға қыс мезгілі туралы түсінік бере отырып, мәтін мазмұнын ашу, кейіпкерлердің іс-әрекетіне баға бере отырып, өз көзқарасын білдіре білуге үйрету.

***Дамытушылық:*** Оқушылардың шығармашылық қиялын, ой-өрісін арттыру, сөздік қорын молайту.

***Тәрбиелік:*** Табиғатты қорғап, оған қамқор бола білуге, достыққа адал болуға, жаман әдеттерден аулақ болуға тәрбиелеу.

**Оқу нәтижесі:** оқушылар қыс туралы толық біледі, суреттерді сөйлете біледі.

**Түйінді идеялар:** оқушылар қыс мезгілі туралы айтып, суреттей білулері қажет.

**Дереккөздер және жабдықтар:** интерактивті тақта,оқулық,түрлі түсті маркелер, постерлер

**Сабақтың түрі:** жаңа білім беру сабағы

**Сабақтың әдісі**: сұрақ -жауап, топтастыру,түсіндіру

*Ұйымдастыру кезеңі*

Оқушылар шеңбер құрып тұрады. Шеңберде тұрып мына өлең жолдарын айтады.

Аппақ, аппақ жапалақтап,

Қар жауады тынбастан

Қалың орман қар жамылған

Маужырайды түнгі аспан.

Оларға қардың түрлері туралы түсінік беріледі.

Ақша қар - жаңа жауған таза қарды айтамыз.

Жапалақ қар-ірі түйіршікті қар.

Мұздақ қар – үстін мұз торлаған, көкшіл түсті, беті жылтыр қар.

Берілген қорапшадан қарларды таңдап, түстеріне қарап топтарға бөлінеді.



Оқушылар өз топтарында тұрып, психологиялық дайындықты жүргізеді.

Амансың ба,алтын күн!

Амансың ба, көк аспан!

Амансың ба, достарым!

Амансың ба, қонақтар!

Сабақты біз бастайық,

Білім құлпын ашайық!

*II.Үй тапсырмасын тексеру.* «Ыстық орындық» әдісін қолдану.

Оқушылардың үй тапсырмасын толық түсінікті орындағанын тексеру.

1. Балалар, біз өткенде қандай тараумен таныстық?

-Неткен сұлу , неткен көркем , осы менің туған өлкем .

2. Ол тарау не туралы айтылған ?

-Бұл тарауда Отан , туған жер туралы айтылған.

3. Қандай ақын-жазушылардың шығармаларымен таныстық?

-Жүсіпбек  Аймауытовтың «Қартқожаның  туған жері»

– Жақан  Смақовтың «Отан»

-Сәкен Жүнісовтың «Кімнің мекені жақсы»

-Өтебай Тұрманжановтың «Туған өлкем»

**ІІІ. Жаңа сабақ:**

«Қыс» мәтінін оқушыларға оқып беру.

Автормен таныстыру.

Міржақып Дулатов (1885-1935) Қостанай өңірінде туған .Ақын, жазушы «Оян, қазақ» кітабын жазған.

«Қыс» мәтінімен жұмыс

\* іштей оқу;

\* жұппен талдау;

\* топпен талдау.

\* түсінгенін басқа топқа барып айту

\* әр топтан бір оқушы шығып  түсінгенін айту

Сұрақ- жауап:

Мәтін мазмұнына байланысты сұрақтар:

1. Қыс мезгілі жөнінде не делінген?

2. Қыс мезгілі жануарларға қалай әсер етеді?

3. Мәтінге сүйеніп жылқышы еңбегі жөнінде әңгімеле.

Жаңа сөздермен жұмыс:

Бапсыз – жайсыз

Бек қиын – өте қиын

Жалтаң аяз – үскірік , суық аяз

Қарыған – үсіткен

*ІV. Поэзия минуты.* Интерактивті тақтада Абай Құнанбаевтың «Қыс» өлеңін тыңдайды. Қыста болатын өзгерістер туралы әңгімелейді.

*V. «Қарлы бұрқасын» бөгеті.* (Берілген сөздерден мәтін құрап жазу)

*1топ  
Қыс.*  
*Керекті сөздер*: Аппақ, жауды, құстар, ұшып, қар, мезгілі, үш, ай, келді, болады.

*2топ.  
Жаңа жыл.*  
Керекті сөздер: Қыс, мерекесі, айында, болады, алыстан, келеді, Аяз ата мен Ақша қар, қандай, жаңа жыл мерекесі, тамаша!

*4топ  
Адамдардың қысқа дайындығы*  
Керекті сөздер: Жемістерден, адамдар, дайындайды, тосап, қыс, мезгіліне, малдарына,өздерінің,жинайды, шөптерін.

*VІ*. *«Мұздық» бөгеті.* «Мюстенберг» әдісі. (берілген әріптер ішінен қыс мезгіліне байланысты сөздерді табу)Ағашлоалпдоқарилаоидвомдыллтиаязлвоаимыбораналлаилоависабақлаотлоиашаңғыьбтибілімоасвппотиокурсловипиокабинетовиаиаовитлваокезекшіваалотасервшанавваязллоажвааақыспплаатқабатавввоотаққалафожелімоапииоақайшыоапиоаиқағазтомұзтиотамектеп

*VІІ.«Аққала» ойыны.(жаңа сабақты пысықтау мақсатында)*  
 *Ойын мақсаты*: Бұзылған аққала берілген. Аққаланы құрастыру үшін әр бөлшегінде сұрақтар бар. Сол сұрақтарға жауап беріп аққала құрастырамыз.

1. Қыс мезгіліндегі өзгерістерді ата. - Аяғы  
2. Бірінші бөлімде жазушы қай мезгілді суреттеген? - Денесі  
3. М. Дулатов кім? - Қолдары  
4. Қандай қысқы ойындарды білесің?- Басы  
5. Қардың қандай түрлерін білесің?- Қалпағы

*VІІІ.Үйге тапсырма:* «Қыс» мәтінін оқу. Қысқа байланысты жұмбақ ойластырып келу.

Әр топтағы бағалаушы оқушылардың бағаларын айтып шығады.

*ІX. Рефлекция.* Оқушылар шеңберге тұрып, сабақтан алған әсерлерін айтып шығады.